ગોવામાં ભારતમાં ઉપલબ્ધ મોટે ભાગ તમામ ટેલિવીઝન ચેનલો ઉપલબ્ધ છે. ગોવાના મોટા ભાગના વિસ્તારોમાં કેબલ દ્વારા ચેનલો મેળવવામાં આવે છે. આંતરિયાળ પ્રદેશોમાં ચેનલો ઉપગ્રહ ડિશ દ્વારા મેળવવામાં આવે છે. રાષ્ટ્રીય ટેલિવીઝન પ્રસારણકર્તા, દૂરદર્શન પાસે બે મુક્ત પ્રાદેશિક ચેનલો રજૂ કરવા માટે છે. 

ડીટીએચ (ડાયરેક્ટ ટુ હોમ) ટીવી સેવા ડીશ ટીવી, તાતા સ્કાય અને ડીડી ડાયરેક્ટ પ્લસ દ્વારા ઉપલબ્ધ છે. ઓલ ઇન્ડિયા રેડીયો રાજ્યમાં એક માત્ર રેડીયો ચેનલ છે, જે એફએમ અને એએમ બેન્ડઝ એમ બંનેનું પ્રસારણ કરે છે. પ્રાયમરી ચેનલ 1287 કિલોહર્ટઝ અને વિવિધ ભારતી ચેનલ 1539 કિલોહર્ટઝ પર બે એએમ ચેનલોનું પ્રસારણ કરવામા આવે છે. એઆઇઆરની એફએમ ચેનલને એફએમ રેઇન્બો કહેવાય છે અને 105.4 મેગાહર્ટઝ પર પ્રસારિત કરવામાં આવે છે. ખાનગી એફએમ રેડીયો ચેનલો બીગ એફએમ 92.7 મેગાહર્ટઝ અને રેડીયો ઇન્ડિગો 91.9 મેગાહર્ટઝ પર પ્રસારિત કરવામાં આવે છે. આ ઉપરાંત શૈક્ષણિક રેડીયો ચેનલ ગ્યાન વાણી પણ છે, જે ઇગ્નો દ્વારા પણજીથી 107.8 મેગાહર્ટઝ પર પ્રસારિત કરવામાં આવે છે. 2006માં સેંટ ઝેવિયર્સ કોલેજ, માપુસા રાજ્યમાં એવી સર્વપ્રથમ કોલેજ બની હતી કે જેણે કેમ્પસ કોમ્યુનિટી રેડીયો સ્ટેશન 'વોઇસ ઓફ ઝેવિયર્સ'નો પ્રારંભ કર્યો હતો. 

મોટા ભાગના સેલ્યુલર સર્વિસ ઓપરેટરોમાં રિલાયન્સ ઇન્ફોકોમ, તાતા ઇન્ડિકોમ, વોડાફોન (અગાઉની હચ), ભારતી એરટેલ, બીએસએનએલ અને આઇડિયા સેલ્યુલરનો સમાવેશ થાય છે. 

સ્થાનિક અખબાર પ્રકાશનોમાં અંગ્રેજી ભાષામાં " ધી હેરાલ્ડ" (ગોવાનું સૌથી જૂનુ, એક સમયે પોર્ટુગીઝ ભાષાનું પેપર જે "ઓ હેરાલ્ડો" તરીકે જાણીતુ હતું), "ગોમાન્તક ટાઇમ્સ" અને "નવહીંદ ટાઇમ્સ" નો સમાવેશ થાય છે. આ ઉપરાંત, "ધી ટાઇમ્સ ઓફ ઇન્ડિયા" અને "ધી ઇન્ડિયન એક્સપ્રેસ" શહેરી વિસ્તારોમાં બોમ્બે અને બેંગલોરથી પ્રાપ્ત કરવામાં આવે છે. "ધી ટાઇમ્સ ઓફ ઇન્ડિયા" એ તાજેતરમાં જ ગોવાથી પ્રકાશનનો પ્રારંભ કર્યો છે, જે રાજ્યની રાજધાનીથી સીધા જ સ્થાનિક વસ્તીને સમાચાર પીરસે છે. સત્તાવાર રીતે માન્ય અખબારોની યાદીમાં કોંકણી (દેવનાગરી લિપિ)માં "સૂનાપારંત" , "ધી નવહીંદ ટાઇમ્સ" , અંગ્રેજીમાં "ધી હેરાલ્ડ ટાઇમ્સ" અને "ધી ગોમાન્તક ટાઇમ્સ" ; અને "ગોમાન્તક" , "તરુણ ભારત" , "નવપ્રભા" , "ગોવા ટાઇમ્સ" , "સનાતન પ્રભાત" , "ગોવાદૂત" (બધાજ મરાઠીમાં)નો સમાવેશ થાય છે. દરેક દૈનિક અખબારો છે. રાજ્યના અન્ય પ્રકાશનોમાં "ગોવા ટુડે" (અંગ્રેજી ભાષા, માસિક), "ગોઆન ઓબ્સર્વર" (ઇંગ્લીશ, સાપ્તાહિક), "વાવરડ્ડેન્ચો ઇક્ટ" (રોમન-લિપિ કોંકણી, સાપ્તાહિક) "ગોવા મેસેન્જર" , "ગુલાબ" (કોંકણી, માસિક), "બિમ્બ" (દેવનાગીરી-સ્ક્રીપ્ટ કોંકણી)નો સમાવેશ થાય છે. 

પરિવહન
માધ્યમો અને સંદેશાવ્યવહાર
અર્થતંત્ર
વ્યુત્પત્તિ શાસ્ત્ર